Brothers & Sisters (TV serija)

"Braća i sestre" je američka dramska TV serija koja se originalno emitirala na američkoj mreži ABC od 2006. do 2011. Radnja joj prati na život obitelji Walker u Los Angelesu, Kaliforniji. Prvi put se emitirala , u nedjelju 24. rujna 2006., u terminu nakon "Desperate Housewives". Glumačku postavu čine Oscarovka Sally Field, dobitnica Zlatnog Globusa Calista Flockhart i Rachel Griffiths. Sally Field je za ulogu Nore Walker dobila nagradu Emmy 2007. godine u kategoriji za "najbolju glavnu glumicu u dramskoj seriji". Rachel Griffiths je također bila nominirana za nagradu te godine, no u kategoriji "najbolja sporedna glumica u dramskoj seriji".

## Sinopsis
### Premisa
Serija je centrirana na članove obitelji Walker, američku obitelj irsko-židovskih korijena. Neki članovi Walkerovih vode obiteljsku tvrtku "Ojai Food Company", glavni distributer hrane u regiji. Obiteljska kuća je smještena u Pasadenu, Kalifornija. Okosnice obitelji Walker su otac William, majka Nora i njihovo petero djece. Norin brat, Saul Holden, pomaže Walkerovima u obiteljskom biznisu i upoznat je u većinu obiteljskih afera.

Walkerova djeca, poredani po starosti, su :
* Sarah Walker Whedon, zaposlena majka i predsjednica tvrtke "Ojai Food Company".
* Kitty Walker, republikanka koja je zaposlena kao glasnogovornica za senatora Roberta McCallistera.
* Thomas Walker, republikanac i direktor tvrtke "Walker Landing Wine".
* Kevin Walker, odvjetnik i deklarirani homoseksualac.
* Justin Walker, ratni veteran iračkog rata i bivši ovisnik o drogama.
* Rebecca Harper, Williamova kćer s njegovom ljubavnicom Holly Harper.

Priča započinje smrću glave obitelji, Williama Walkera, na Kittyinoj rođendanskoj zabavi. Njegova smrt je povod otkrivanju velikih tajni iz njegovog drugog života - tajni koje će utjecati na sve članove njegove obitelji. Dvije veće tajne su da je imao ljubavnicu Holly Harper i kćer Rebeccu iz te veze, te da je pronevjerio novac vlastite firme. Nakon što sazna kako mu je otac planirao otvoriti vinariju, Thomas uđe u taj posao zajedno s Holly, te otvara "Walker Landing Wine".

### Zanimljivosti
* Producent serije je Ken Olin, a scenarist istaknuti američki dramatičar Jon Robin Baitz. Serija je dobila velike pohvale gdje god se prikazivala, i to prvenstveno zbog zanimljivog scenarija i reprezentativne glumačke ekipe.
* Obitelj Walker se originalno trebala zvati obitelj March. Majka obitelji trebala se zvati Iva March, a trebala ju je glumiti kazališna glumica Betty Buckley. Uloga je dobila novo ime i novu glumicu - Noru Walker tumači Sally Field.
* Kevin se trebao zvati Bryan, te ga je trebao glumiti Jonathan LaPaglia. Kao i trenutni Kevin, Bryan je isto trebao biti homoseksualac, no u braku i na rubu razvoda. Bryan je trebao imati i sina, te je zajedno s bivšom ženom trebao prolaziti kroz borbu za skrbništvo nad djetetom.
* Jonathana, Kittyinog dečka s početka serije, je trebao tumačiti glumac i pisac Dan Futterman. Ulogu je naposljetku dobio Matthew Settle.
* Robert McCallister je bilo ime lika u još jednoj seriji Grega Berlantija, "Jack i Bobby". U istoj seriji, Robert je imao ženu Courtney i sina Jacka, kao što je to slučaj i s ovom serijom.

## Glumačka postava
### Glavni likovi 2. sezone

### Gostujuće uloge
* John Pyper-Ferguson kao Joseph "Joe" Whedon (sezona 1; spec. pojavljivanja u 2.)
* Josh Hopkins kao Warren Salter (sezona 1)
* Tyler Posey kao Gabriel Whedon (sezona 1)
* Keri Lynn Pratt kao Amber Trachtenberg (sezona 1)
* Eric Winter kao Jason McCallister (sezona 1-2)
* Peter Coyote kao Mark August (sezona 1)
* Marika Dominczyk kao Tyler Altamirano (sezona 1)
* Jason Lewis kao Chad Barry (sezona 1)
* Luke MacFarlane kao Scotty Wandell (sezona 1-2)
* Tom Skerritt kao William Walker (sezona 1)
* Margot Kidder kao Emily Craft (sezona 1)
* Emily Rose kao Lena Branigan (sezona 2)
* Denis O'Hare kao Travis March (sezona 2)
* Danny Glover kao Isaac March (sezona 2)
* Steven Weber kao Graham Finch (sezona 2)
* Ken Olin kao David Caplan (sezona 2)

## Internacionalna emitiranja serije
* Irska - RTÉ One
* Australija - Channel 7
* Azija - Star World
* Poljska - Fox Life, TVP
* Nizozemska - RTL 4
* Francuska - TF1
* Estonija - Kanal 2
* Portugal - Fox Life, Rtp 2
* Norveška - TV2
* Hrvatska - HRT2

## Nagrade
**Australian Film Institute**
* 2007 	
*# Nominacija - Najbolja internacionalna glumica (Rachel Griffiths)

**Casting Society of America**
* 2007 	
*# Nominacija - Najbolji glumački casting u dramskoj seriji (Gillian O'Neill & Jeanie Bacharach)

**BANFF World Television Nagrade**
* 2007
*# Nominacija - Najbolja epizoda (Mistakes Were Made Part 2)

**[[Emmy Award|Emmy]] Nagrade**
* 2007
*# **Osvojeno** - Najbolja glavna glumica u dramskoj seriji (Sally Field)
*# Nominacija - Najbolji casting u dramskoj seriji (Jeanie Bacharach & Gillian O'Neill)
*# Nominacija - Najbolja sporedna glumica u dramskoj seriji (Rachel Griffiths)

**GLAAD Media Nagrade**
* 2007
*# **Osvojeno** - Najbolja dramska serija

**Nagrade [[Zlatni globus|Zlatni Globus]]**
* 2008
*# Nominacija - Najbolje glumačko ostvarenje u TV seriji (Sally Field)
*# Nominacija - Najbolje glumačko ostvarenje u sporednoj ulozi u TV seriji (Rachel Griffiths)

**People's Choice Nagrade**
* 2007
*# Nominacija - Omiljena dramska TV serija

**SAG Nagrade**
* 2008
*# Nominacija - Najbolja glumica u dramskoj seriji (Sally Field)

**Satellite Nagrade**
* 2007
*# Nominacija - Najbolja glumica u dramskoj seriji (Sally Field)
*# Nominacija - Najbolja glumica u sporednoj ženskoj ulozi u dramskoj seriji (Rachel Griffiths)
*# Nominacija - Najbolja dramska TV serija

**Young Artist Nagrade**
* 2007
*# Nominacija - Najbolja obiteljska dramska TV serija

## Vanjske veze
* Brothers & Sisters - TV
* ''Brothers & Sisters''  na abc.com